Добры прыклад – так званае “расследванне” пра НІСЭПІ, якое выйшла на беларускім тэлебачанні. Калегі запыталі ў БТ магчымасці азнаёміцца з дакументамі, на падставе якіх было зробленае тое “расследванне”. І многія медыі атрымалі тыя дакументы, у тым ліку і “Нашая Ніва”. Наколькі ведаю, ніхто з тых медыяў іх далей не распаўсюдзіў. Асабіста я адказаў на гэты ліст просьбаю болей не дасылаць інфармацыю, атрыманую нелегальным шляхам. Гэта пытанне этыкі, бо калі афіцыйна БТ агучыла, што гэтыя дакументы ім нібыта падкінулі ў машыну, то гэта проста смешна.